
МИНИСТЕРСТВО НА ЗЕМЕДЕЛИЕТО
                         ЮГОИЗТОЧНО ДЪРЖАВНО ПРЕДПРИЯТИЕ

     
              ТП ,,ДЪРЖАВНО ЛОВНО СТОПАНСТВО ГРАМАТИКОВО”
                                  _________________________________________________________

                            Адрес: с. Граматиково, ПК 8166,  тел.05958/2230, факс 05958/2231, e-mail: dlsgramatikovo@uidp-sliven.com
ОДОБРЯВАМ:/п/залич.Регл.ЕС2016/679

16.01.2023г.



/Директор на ТП ДЛС Граматиково/
                                       ДОКУМЕНТАЦИЯ

за участие в 

Открит конкурс с предмет:

    „Товарене, транспорт и разтоварване на дървесина от временен склад до адрес на краен потребител в ТП „ДЛС Граматиково“
 СЪДЪРЖАНИЕ:

        1. Копие на Заповедта на Директора на ТП „ДЛС Граматиково“ за откриване на конкурса;

2. Конкурсни условия;

3. Заявление за участие (образец);

4.  Проект на договор;

5. Декларация по чл. 18, ал. 1, т. 3 от НУРВИДГТДОСПДНГП (образец);
6. Протокол за оглед (образец);
7. Ценово предложение (образец).
                                                     с. Граматиково
                                                             2023 г.

Настоящата документацията за участие в конкурса е публикувана на следния Интернет адрес: http://www.uidp-sliven.com/procedures в раздел "Процедури", по партидата на ТП „ДЛС Граматиково“
КОНКУРСНИ УСЛОВИЯ
за участие и провеждане на Открит конкурс за възлагане изпълнението на дейността:

„Товарене, транспорт и разтоварване на дървесина от временен склад до адрес на краен потребител в ТП „ДЛС Граматиково“
І. ПРЕДМЕТ НА ОТКРИТИЯ КОНКУРС

            1. Този конкурс се провежда за определяне на изпълнител за възлагане на дейности в горските територии – държавна собственост, с предмет на дейността: „Товарене, транспорт и разтоварване на дървесина от временен склад до адрес на краен потребител в ТП „ДЛС Граматиково“
2. Възлагането и извършването на дейностите по т. 1 от тези условия е съгласно одобрена план-сметка, а именно: 
ОБЕКТ №2311, отд.и подотд.206е,215в,216в
	ОБЕКТ №
	Отдел, подотдел
	Прогнозно количество дървесина пр.м3
	Прогнозно количество дървесина на 1 курс пр.м3
	Общ брой курсове
	Средно превозно разстояние в двете посоки /км./
	Общо изминати километри 
	Цена на 1 км транспорт лв.
	Общо разходи за транспорт лв.
	Цена транспорт лв/пр.м3
	Цена Товарене, разтоварване лв/пр.м3
	Единична цена на услугата товарене, разтоварване и транспорт лв/пр.м3
	ОБЩА ЦЕНА ЗА ОБЕКТА                  лв.

	2311
	206е,215в,216в
	1850
	10
	185
	15
	2775
	5,00
	1387,00
	14,00
	6,00
	20,00
	37000,00


ІІ. ПРАВНИ, ТЕХНИЧЕСКИ И КВАЛИФИКАЦИОННИ ИЗИСКВАНИЯ, НА КОИТО ТРЯБВА ДА ОТГОВАРЯТ КАНДИДАТИТЕ
1. Кандидатите трябва да отговарят на показатели за минимално техническо оборудване и професионално-квалификационни изисквания на заетите за работа лица, както следва:

1.1. Кандидатите да бъдат юридически лица (включително ЕТ).

1.2. Кандидатите да са вписани в търговския регистър.

1.3. Кандидатите трябва да:
а) не са осъдени с влязла в сила присъда, освен ако е реабилитирани, за престъпление по чл. 194-217, 219-260, 301-307, 321 и 321а от Наказателния кодекс;

б) не са обявени в несъстоятелност и да не са в производство по несъстоятелност;

в) не са в производство по ликвидация;

г) не са свързано лице по смисъла на § 1, т. 15 от Допълнителните разпоредби на Закона за противодействие на корупцията и за отнемане на незаконно придобито имущество с Директора на „ЮИДП” ДП, гр. Сливен и с Директора на ТП „ДЛС Граматиково“;

д) не са сключили договор с лице по чл. 68 от Закона за противодействие на корупцията и за отнемане на незаконно придобито имущество;

е) не са лишени от право да упражняват търговска дейност;

ж) нямат парични задължения към държавата и към „ЮИДП” ДП, гр. Сливен, установени с влязъл в сила акт на компетентен държавен орган;
з) да са внесли гаранция за участие в конкурса;
и) отговаря на техническите и квалификационни изисквания, и кадрова обезпеченост за извършване на дейността, посочени от Възложителя в конкурсната документация.

Изискванията по т.1.3. букви „а“-„и“ се доказват с декларация.

1.3.1. Изискванията от т. 1.3 с изключение на букви "б", "в", "д" и "ж" се отнасят за управителите или за лицата, които представляват кандидата, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран.

1.3.2. Изискванията на т. 1, т. 3, букви "а" и "е", когато е посочено в условията за участие, се прилагат, както следва:

- при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;

- при командитно дружество - за неограничено отговорните съдружници;

- при дружество с ограничена отговорност - за управителя, а при няколко управители - за всеки от тях;

- при еднолично дружество с ограничена отговорност - за управителя;

- при акционерно дружество - за членовете на съвета на директорите, съответно на управителния съвет;

- при командитно дружество с акции - за изпълнителните членове, на които е възложено управлението;

- във всички останали случаи, включително за чуждестранните лица - за лицата, които представляват кандидата;

- в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

1.4. Кандидатите трябва да притежават следните технически възможности:
 - най-малко един собствен, нает или лизингов товарен автомобил, подходящ за извършване на възлаганите дейности. Товарните автомобили трябва да имат технически възможности за пътуване до временни складове на ТП „ДЛС Граматиково“ и да бъдат оборудвани с приспособления за превоз на дървесина /доказва се със свидетелство за регистрация на МПС, талон за преминал ГТП с валидност към момента на провеждане на конкурса и договор за наем, ако е приложимо/

- правоспособен шофьор, нает на трудов договор или граждански договор, притежаващ необходимото свидетелство за управление на техниката, изискуема за извършване на възлаганите дейности (условието за трудов или граждански договор не е приложимо в случай, че правоспособният шофьор е собственикът на фирмата).
- двама работници, наети на трудов или граждански договор за извършване на товаренето и разтоварването. Това условие не се прилага, ако товарният автомобил е снабден с механизъм /кран или други подобни/ за товарене и разтоварване и участникът може да докаже това с надлежен документ.

1.5. Когато кандидат в конкурса е чуждестранно юридическо лице, документите, които са на чужд език, се представят в официално заверен превод.

1.6. Документите се представят в оригинал или заверено от кандидата копие с изключение на декларацията по т.1.3, която се представя само в оригинал.

2. Кандидатите нямат право да използват подизпълнители при извършване на възложените дейности.

3. Кандидатите трябва да отговарят на изискванията на Закона за автомобилните превози и Наредба № 33 от 3.11.1999 г. за обществен превоз на пътници и товари на територията на Република България (да разполагат с валиден за срока на изпълнение Лиценз за превоз на товари).

ІІІ. НЕОБХОДИМИ  ДОКУМЕНТИ ЗА УЧАСТИЕ В КОНКУРСА

За да бъдат допуснати до участие в открития конкурс, кандидатите трябва да представят следните документи:

1. Заявление за участие, съдържащо срок на валидност на офертата и Единен идентификационен код за лицата, регистрирани в Република България, или данни за търговската регистрация съгласно националното законодателство в случаите, когато кандидат в конкурса е чуждестранно лице (по образец);
2. Декларация за деклариране на обстоятелствата от т. 1.3, т. 1.4. и т. 3 от Раздел ІІ (чл. 18, ал. 1, т. 3 от Наредбата) (по образец);
3. Подписан на всяка страница проектодоговор (по образец);
4. Протокол за оглед на обекта (по образец);
5. Плик "Ценово предложение", съдържащ попълнено и подписано ценово предложение (по образец);
6. Пълномощно,нот.заверено – копие /ако е необходимо/
Непредставянето на някой от горепосочените документи или установяването, че даден документ е с невярно съдържание е основание за отстраняване от участие в конкурса. Оригиналът на нотариално завереното пълномощно се показва на комисията, при поискване от нейна страна, в деня на конкурса.
Когато кандидатът за участие в конкурса представи копие от прилаганите документи, той трябва да е положил своя подпис и печат върху тях, под текст „вярно с оригинала” и да има готовност да представи оригиналите на комисията за сравнение.

Разноските по изготвяне на офертата са за сметка на кандидата. Държавното ловно стопанство не заплаща тези разноски, независимо от изхода на открития конкурс за кандидата.

Представените оферти ведно с документите към тях не се връщат на кандидата.

ІV. НАЧИН НА ОКОМПЛЕКТОВАНЕ И УСЛОВИЯ ЗА ВАЛИДНОСТ НА ОФЕРТИТЕ

1. Офертата се подава в запечатан непрозрачен плик от кандидата или от упълномощен от него представител. Върху плика се посочват името на кандидата, предмета на конкурса, адрес за кореспонденция, телефон и по възможност - факс и електронен адрес.

2. В плика по т. 1 се поставят документите, изисквани от възложителя съгласно чл. 18 от Наредбата, както и отделен запечатан непрозрачен плик с надпис "Ценово предложение" и наименованието на кандидата. Пликът "Ценово предложение" съдържа попълнено и подписано ценовото предложение на кандидата.

3. При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

4. Възложителят не приема за участие в конкурса и връща на кандидатите оферти, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват в регистъра по т. 3.
5. Възложителят няма право да откаже приемането и разглеждането на оферта на кандидат, освен когато офертата не е оформена съгласно изискванията на възложителя или е подадена извън определените срокове.

6. До изтичането на срока за подаване на офертите, всеки кандидат в конкурса може да промени, допълни или оттегли офертата си. 
7. Всеки кандидат в конкурса има право да подаде само една оферта.
8. До 3 дни преди изтичането на срока за подаване на офертите лицата могат да поискат писмено от възложителя разяснения по документацията за участие. В срок един ден от постъпване на искането възложителят публикува разяснението на страница на ТП „ДЛС Граматиково”/ЮИДП ДП - гр. Сливен, без да посочва лицето, направило искането.
V. КРИТЕРИЙ ЗА ОЦЕНКА НА ПОДАДЕНИТЕ ОФЕРТИ
Възложителят прилага критерия за оценка – «най-ниска цена», за изпълнение на възложените дейности. 
VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

1. След изтичането на срока за подаване на офертите, Възложителят назначава комисия за провеждане на конкурса, като определя нейния състав и резервни членове.

2. Комисията се състои от нечетен брой членове - най-малко трима.

3. Възложителят определя срок за приключване работата на комисията, който трябва да е съобразен със спецификата на дейностите. Този срок не може да е по-дълъг от три работни дни.

4. В случаите по чл. 24, ал. 3 от Наредбата срокът за приключване се удължава със срока, даден от комисията, за представяне на обосновката.

5. След получаване на списъка с кандидатите, членовете на комисията подписват декларации по чл. 21, ал. 6 от Наредбата.

6. Когато по обективни причини член на комисията не може да изпълнява задълженията си и не може да бъде заместен от резервен член, възложителят издава заповед за определяне на нов член.

7. Решенията на комисията се вземат с обикновено мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

8. Комисията има право по всяко време да проверява заявените данни и факти от кандидатите, както и да изисква в определен от нея срок допълнителни доказателства за обстоятелствата, изложени в офертата на кандидата.

9. При открития конкурс всеки участник има право /но не е задължително/ да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо.
10. Комисията отваря офертите по реда на тяхното постъпване и проверява дали са оформени съгласно изискванията на чл. 19 от Наредбата.

11. Комисията проверява наличието на всички документи по чл. 18 от Наредбата на кандидатите.

12. Комисията отстранява от участие в конкурса кандидат:

1. който не е представил някой от изискуемите документи по чл. 18 от Наредбата;

2. за когото са налице обстоятелства по чл. 18, ал. 1, т. 3 от Наредбата;

3. който е представил оферта, която е непълна или не отговаря на предварително обявените условия на възложителя;

4. който е представил оферта, която не отговаря на изискванията на чл. 19 от Наредбата.

13. Кандидатите, класирани на първо и второ място, са длъжни от момента на попълване на декларацията по чл. 18, ал. 1, т. 3 до сключването на договора да уведомяват възложителя за всички настъпили промени в декларираните обстоятелства.

14. Не се отваря пликът с надпис "Ценово предложение" на кандидат, който е отстранен от по-нататъшно участие в открития конкурс.

15. Предложения, подадени в плик "Ценово предложение", които не отговарят на предварително обявените от възложителя критерии, не участват в класирането.

16. Комисията класира кандидатите съгласно резултатите от оценката по критериите, посочени в документацията за участие в конкурса.

17. Комисията определя класирания на първо и на второ място участник в открития конкурс за конкретния обект съобразно времето на подаване на офертата, когато двама или повече участници са предложили най-ниска цена – при критерий най-ниска цена.
18. Когато е подадена оферта само от един участник, комисията я разглежда и когато участникът отговаря на условията за допускане, включително предложението му е изготвено в съответствие с изискванията на възложителя, той се обявява за изпълнител.

19. На основание чл.22, ал.10 от Наредбата - участниците, направили ценови предложения с 20% или повече процента по-благоприятни от средната стойност на направените предложения от всички участници, представят на комисията, в срок два работни дни от получаването на искането за това, подробна писмена обосновка за образуването й. 
20. Комисията може да приеме писмената обосновка, когато са посочени обективни обстоятелства, свързани със:

1. оригинално решение за изпълнение на дейността;

2. предложеното техническо решение;

3. наличието на изключително благоприятни условия за участника;

4. икономичност при изпълнение на дейността.

21. Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

22. Комисията съставя протокол за разглеждането, оценяването и класирането на кандидатите, който се предава на възложителя за утвърждаване заедно с цялата документация, събрана в хода на провеждането на открития конкурс.

23. Заседанията на комисията до изготвянето на протокола са публични.

24. Конкурсът завършва със заповед на възложителя за:

1. утвърждаване на класирането и определяне на изпълнител, или

2. прекратяване на конкурса.

25. В 3-дневен срок от получаване на протокола на комисията възложителят го утвърждава, издава заповедта по т. 24, съобщава я на заинтересованите лица по реда на чл. 61 от Административнопроцесуалния кодекс (АПК) и я публикува на интернет страницата си. Когато възложител е ТП на ДП, заповедта се публикува и на интернет страницата на ДП.

VІI. ПРЕКРАТЯВАНЕ НА ОТКРИТИЯ КОНКУРС
Възложителят прекратява открития конкурс с мотивирана заповед, когато:

1. не е подадена нито една оферта;

2. офертите, подадени от кандидатите, не отговарят на изискванията и условията на възложителя;

3. първият и вторият класиран кандидат откажат да сключат договор;

4. отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

5. са установени нарушения при откриването и провеждането , които не могат да бъдат отстранени, без това да промени условията, при които е обявен конкурса;

6. определеният за спечелил конкурса не представи някои от документите по декларираните обстоятелства по чл. 18, ал. 1, т. 3 с изключение на тези по буква "г" от Наредбата;

7. определеният за спечелил конкурса не представи гаранция за изпълнение по договора.

VІІІ. УСЛОВИЯ И СРОК ЗА СКЛЮЧВАНЕ НА ДОГОВОР С УЧАСТНИКА ОПРЕДЕЛЕН ЗА ИЗПЪЛНИТЕЛ НА УСЛУГАТА
1. Възложителят сключва писмен договор с участника, определен за изпълнител на дейността.

2. В договора се включват задължително всички предложения на кандидата в хода на проведения конкурс или договарянето, въз основа на които е определен за изпълнител.

3. Договорът се сключва в 14-дневен срок от:

- влизането в сила на заповедта за определяне на изпълнителя, или

- съобщаването на заповедта за определяне на изпълнител, когато е допуснато предварително изпълнение.

4. При неявяване или отказ на участника, определен за изпълнител, да сключи договор в срока по т. 3, непредставяне на изискуемите документи или недоказване с тях на декларираните обстоятелства, възложителят със заповед определя за изпълнител, участника, класиран на второ място.

5. В срока по т. 3 кандидатът, определен за изпълнител, е длъжен да представи:
- всички необходими документи, доказващи обстоятелствата за техническа и кадрова обезпеченост, които е декларирал:
· Заверени от кандидата копия на трудови или граждански договори с наетите работници. Договорите трябва да са с краен срок не по-рано от 31.12.2023 г. В случая когато товарният автомобил на участника е снабден с механизъм /кран или други подобни/ за товарене и разтоварване вместо договор с работници се прилага, документ удостоверяващ, че техниката има такъв механизъм,
· Заверени от кандидата копия от документи /свидетелство за регистрация на МПС, талон за преминал ГТП с валидност към момента на провеждане на конкурса и договор за наем или лизинг, ако е приложим, свидетелство за правоуправление на водача на МПС/,
· Заверено от кандидата копие от валидно за 2023 г. удостоверение за превоз на товари (лиценз), издадено от Министерството на транспорта;
- номер на документ за внасяне на допълнителна парична сума – в случаите, когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора;

- свидетелство за съдимост на физическото лице или на лицата, които представляват съответния участник съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където участникът е регистриран;
5.1. Документите по т. 5 следва да са валидни към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

5.2. В 3-дневен срок от изтичането на срока по чл. 23, ал. 6 от Наредбата комисия, определена от възложителя, проверява редовността и съответствието на представените документи по т. 5, за което се изготвя протокол. Протоколът се утвърждава от възложителя в 3-дневен срок и се публикува на интернет страницата на ДП/ТП ДЛС .

6. Договор не се сключва с кандидат, определен за изпълнител, който:

- в установения срок не представи документите по т. 5 или представените документи не отговарят на условията за провеждане на конкурса;

- има парични задължения към държавата, установени с влязъл в сила акт на компетентен държавен орган;

- има парични задължения към съответното ДП, установени с влязъл в сила акт на компетентен държавен орган.

7. Когато за класирания на първо място и определен за изпълнител участник се установят обстоятелствата по т. 6, възложителят издава заповед, с която определя за изпълнител класирания на второ място. По отношение на определения класиран се прилагат последователно разпоредбите на чл. 23, ал. 6 и чл. 35, ал. 5 и 8 от Наредбата.
За контакти :

инж. Димитър Цанев - зам.-директор на ТП «ДЛС Граматиково», тел:0887517506

